**Sami Pauli Blomqvist** (s. 12. kesäkuuta 1990 Örnsköldsvik, Ruotsi) on suomalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

#### Juniorivuodet

Blomqvist syntyi Ruotsin Örnsköldsvikissä hänen isänsä pelatessa MODO Hockeyssa. Sami Blomqvist aloitti jääkiekkoilun kuitenkin Espoossa ja Jäähongan joukkueessa. Hän siirtyi juniorina sittemmin Espoo Bluesiin, joiden B-nuorten paras pistemies ja maalintekijä Blomqvist oli kaudella 2006–2007 tehoilla 22+22=44. Hän jakoi koko B-nuorten SM-sarjan maalipörssin kuudennen sijan Ilveksen Matias Soinnun kanssa ja pistepörssin kahdeksannen sijan Kiekkoreippaan Topias Rädyn ja Ilveksen Toni Rajalan kanssa. Blomqvist sijoittui myös sarjan jäähypörssissä viidenneksi 105 minuutillaan. Hän voitti kauden päätteeksi B-nuorten SM-pronssia.

Kaudella 2007–2008 Blomqvist debytoi Bluesin SM-liigajoukkueessa. Hän pelasi ensimmäisen ja kauden ainoaksi jääneen SM-liigaottelunsa 22. tammikuuta 2008 Saimaan Palloa vastaan. Vain 17-vuotiaasta Blomqvistista tuli debyyttinsä myötä kaikkien aikojen toinen kolmannen polven SM-tason jääkiekkoilija Juuso Hietasen jälkeen. Ottelu oli hänelle kuitenkin kauden ainoa SM-liigassa ja Blomqvist pelasi kautensa vielä pääosin Bluesin A-nuorissa, joiden kolmanneksi paras pistemies hän oli tehoilla 13+14=27. Toukokuussa 2008 Blomqvist teki kaksivuotisen SM-liigasopimuksen Bluesin kanssa.

Myös kauden 2008–2009 Blomqvist pelasi vielä Bluesin A-nuorissa. Hän pelasi henkilökohtaisesti upean kauden tehden A-nuorten SM-liigan uuden kaikkien aikojen runkosarjan yhden kauden maaliennätyksen 40 osumallaan. Ennätyksen edellinen haltija, HPK:n Kasper Kenig iski 38 osumaa kaudella 2000–2001. Blomqvistin ennätyksen rikkoi kuitenkin Kiekko-Espoon Veeti Miettinen 42 osumallaan kaudella 2019–2020. Blomqvist voitti myös ylivoimamaalipörssin 16 osumallaan ja jakoi viidellä osumallaan voittomaalipörssin voiton. Hän iski 61 tehopistettä ja sijoittui sarjan pistepörssissä toiseksi edellään vain Lukon Juuso Rajala. Blomqvist voitti myös A-nuorten SM-liigan kevään 2009 pudotuspelien piste- ja maalipörssin tehoilla 8+8=16. Hän voitti kauden päätteeksi A-nuorten Suomenmestaruuden. Blomqvist pelasi kauden aikana kuusi SM-liigaottelua jääden niissä ilman tehopisteitä. Miesten pelit tulivat Blomqvistille tutuiksi myös neljän Mestis-ottelun verran alle 20-vuotiaiden maajoukkueesta.

#### Kaudet SM-liigassa

Kaudella 2009–2010 Blomqvist pelasi SM-liigassa 22 ottelua ja avasi siellä pistetilinsä tehoilla 3+1=4. Hänen liigauransa avausmaali syntyi 12. marraskuuta 2009 ylivoimalla Rauman Lukkoa vastaan. Blomqvistiltä jäi kuitenkin läpimurto SM-liigaan tekemättä. Hän pelasi syyskaudella myös yhteensä 17 Mestis-ottelua lainalla Kiekko-Vantaassa sekä alle 20-vuotiaiden maajoukkueessa. Blomqvist pelasi kauden aikana myös 15 ottelua Bluesin A-nuorissa, joiden paras maalintekijä ja kolmanneksi paras pistemies hän oli vähäisestä ottelumäärästään huolimatta tehoilla 13+10=23.

Huhtikuussa 2010 Blomqvist teki 2+1-vuotisen sopimuksen Pelicansin kanssa. Kausi 2010–2011 oli hänelle ensimmäinen täysimittainen SM-liigassa. Blomqvist aloitti kautensa vahvasti tehden kolmessa ensimmäisessä runkosarjaottelussa yhtä monta tehopistettä, mutta hän ei lopulta onnistunut vakiinnuttamaan paikkaansa Pelicansin kokoonpanossa. Blomqvist kauden aikana lopulta 40 runkosarja- ja yhdessä playoff-ottelussa tehot 4+6=10. Hän pelasi kauden aikana myös viisi ottelua lainalla Heinolan Kiekossa.

Kauden 2011–2012 Blomqvist aloitti lainalla Heinolan Peliitoissa (ent. HeKi). Lokakuussa 2011 hän kävi kahden ottelun verran lainalla Rauman Lukossa. Yhteensä Blomqvist pelasi Lukossa ja Pelicansissa 25 SM-liigaottelua, kunnes hänet lainattiin siirtotakarajalla loppukaudeksi jo Blomqvistin kauden neljänteen seuraan, Vaasan Sportiin. Hän muodosti keväällä joukkueessa tehokkaan ketjun Pete Suonpään ja Jussi Tapion kanssa. Blomqvist voitti kauden päätteeksi Mestiksen mestaruuden. Liigakarsinnat vei kuitenkin Tampereen Ilves otteluvoitoin 4–1.

#### Tanskan kautta Jokipoikiin ja paluu SM-liigaan

Blomqvist siirtyi kaudeksi 2012–2013 vuoden mittaisella sopimuksella Tanskan AL-Bank Ligaenissa pelanneeseen Herning Blue Foxiin. Hän edusti joukkuetta kauden aikana myös Continental Cupissa. Halu palata Suomeen sai Blomqvistin kuitenkin siirtymään loppukaudeksi Mestis-joukkue Jokipoikiin tammikuussa 2013. Hän muodosti loppukaudella joukkueen ykkösketjun Janne Nivan ja Matti Järvisen kanssa. Blomqvist teki runkosarjassa seitsemässä ottelussa tehot 7+5=12 ja hän oli kevään 2013 pudotuspeleissä Jokipoikien avainpelaajia ja joukkueen paras maalintekijä neljällä osumallaan. Jokipojat jäi lopulta neljänneksi. Saman vuoden kesäkuussa Blomqvist teki vuoden mittaisen jatkosopimuksen joukkueen kanssa.

Kaudella 2013–2014 Blomqvist oli tehoilla 25+32=57 Jokipoikien paras maalintekijä ja toiseksi paras pistemies Mikael Ruohomaan jälkeen. Hän jakoi koko Mestiksen pistepörssin neljännen sijan Sportin Lassi Kokkalan kanssa. Blomqvist voitti myös Jokipoikien sisäisen tehotilaston lukemalla +17. Huhtikuussa 2014 hän siirtyi try-outille sarjatasoa ylemmäs Helsingin IFK:hon. Blomqvist sai lopulta joulukuussa loppukauden 2014–2015 kattaneen jatkosopimuksen joukkueeseen. Hän vakiinnutti vihdoin paikkansa SM-liigassa.

Elokuussa 2015 Blomqvist siirtyi kolmen viikon mittaisella try-outille Kalevan Palloon. Hänen testijaksonsa ei tuottanut kuitenkaan jatkosopimusta. Lokakuussa Blomqvist palasi 22. marraskuuta asti ulottuneella sopimuksella vuotta aiemmin SM-liigaan nousseeseen Vaasan Sportiin paikkaamaan loukkaantumisia. Hänen sopimukseensa sisältyi myös optio loppukaudesta 2015–2016, jonka Sport käytti testijakson päätteeksi. Vain noin kuukautta myöhemmin joulukuussa Blomqvist teki vuoden mittaisen jatkosopimuksen joukkueen kanssa. Hän teki SM-liigan yhden kauden piste-ennätyksensä tehoilla 8+11=19.

#### Siirtyminen Saksaan

Kesken kauden 2016–2017, joulukuussa 2016 Blomqvist ja Sport purkivat sopimuksensa yhteisymmärryksessä, kun molempien osapuolten odotukset hänen suorituksistaan eivät täyttyneet ja Blomqvist teki 22 ottelussa vain tehot 1+3=4. Pari päivää myöhemmin hän siirtyi loppukauden sopimuksella Saksan toiseksi korkeimmalle sarjatasolle DEL2-liigan ESV Kaufbeureniin. Blomqvist oli pudotuspeleissä joukkueen paras pistemies, maalintekijä ja syöttäjä tehoilla 5+7=12. Maaliskuun 2017 lopulla hän teki Kaufbeurenin kanssa vuoden mittaisen jatkosopimuksen.

Kaudella 2017–2018 Blomqvist voitti Kaufbeurenin sisäisen piste- ja maalipörssin tehoilla 31+35=66, joilla hän sijoittui koko DEL2:n maalipörssissä neljänneksi ja pistepörssissä kuudenneksi. Blomqvist voitti myös joukkueen sisäisen tehotilaston lukemalla +26. Hän oli Kaufbeurenin paras pistemies ja maalintekijä myös pudotuspeleissä tehoilla 5+4=9. Huhtikuussa 2018 Blomqvist teki joukkueen kanssa vuoden mittaisen jatkosopimuksen. Kaudella 2018–2019, 21. lokakuuta 2018 ottelussa Deggendorfer SC:tä vastaan hän onnistui tekemään peräti seitsemän maalia, kun Kaufbeuren voitti ottelun lukemin 9–2. Blomqvist voitti tehoilla 39+31=70 koko DEL2:n maalipörssin ja hän jakoi pistepörssin viidennen sijan Löwen Frankfurtin Adam Mitchellin kanssa. Blomqvist oli myös Kaufbeurenin paras pistemies. Pudotuspeleissä hän jakoi tehoilla 9+10=19 sarjan maalipörssin voiton Dresdner Eislöwenin Nick Huardin ja Ravensburg Towerstarsin Robin Justin kanssa. Blomqvist oli myös joukkueensa paras pistemies ja sijoittui pistepörssissä neljänneksi. Maaliskuussa 2019 hän teki Kaufbeurenin kanssa vuoden mittaisen jatkosopimuksen.

Blomqvist voitti kaudella 2019–2020 tehoilla 38+36=74 toisen kerran peräkkäin koko DEL2:n maalipörssin ja hän sijoittui pistepörssissä toiseksi edellään vain Heilbronner Falkenin Dylan Wruck. Blomqvist jakoi myös Kaufbeurenin sisäisen tehotilaston voiton Florian Kettererin kanssa lukemalla +5. Maaliskuussa 2020 hän teki seuran kanssa taas vuoden mittaisen jatkosopimuksen.

### Maajoukkueura

Blomqvist pelasi alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Blomqvist oli myös mukana Suomen alle 20-vuotiaiden MM-leiriryhmässä vuoden 2010 turnaukseen, mutta hän putosi lopullisesta kisajoukkueesta jo ensimmäisen leiriviikon jälkeen. Yhteensä Blomqvist on pelannut yhdeksän nuorten ja 21 poikien maaottelua. Hän on kuulunut myös Suomen alle 17-vuotiaiden maajoukkueen kapteenistoon.

Pelityyli
---------

Elite Prospects -sivuston Matias Strozykin mukaan Blomqvist on pienikokoinen ja offensiivinen hyökkääjä, jolla on hyvä rannelaukaus. Hän on myös hyvä syöttäjä. Blomqvistin tulisi kuitenkin kehittää puolustuspelaamistaan ja voimaansa.

Muuta
-----

Blomqvistin puolustajana pelannut isä Timo toimi Suomen olympiahopeaa voittaneen joukkueen kapteenina Calgaryssa vuonna 1988 ja hän pelasi urallaan myös yli 200 NHL-ottelua. Myös Samin sedät Ari ja Seppo Blomqvist ovat pelanneet jääkiekkoa. Heistä Ari pelasi omalla urallaan hyökkääjänä 46 SM-liigaottelua Jokereissa. Sepon tytär ja Samin serkku on golf-pelaaja Minea Blomqvist-Kakko. Heidän isoisänsä Paul Blomqvist pelasi 1950-luvulla Karhu-Kissojen SM-sarjajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Blues | SM-liiga | 1 | 0 | 0 | 0 | 0 | – | – | – | – | – |
| 2008–2009 | Suomi U20 | Mestis | 4 | 1 | 0 | 1 | 0 | – | – | – | – | – |
|  | Blues | SM-liiga | 6 | 0 | 0 | 0 | 2 | – | – | – | – | – |
| 2009–2010 | Suomi U20 | Mestis | 7 | 2 | 0 | 2 | 0 | – | – | – | – | – |
|  | Kiekko-Vantaa | Mestis | 10 | 5 | 1 | 6 | 2 | – | – | – | – | – |
|  | Blues | SM-liiga | 22 | 3 | 1 | 4 | 12 | – | – | – | – | – |
| 2010–2011 | HeKi | Mestis | 5 | 4 | 1 | 5 | 0 | – | – | – | – | – |
|  | Pelicans | SM-liiga | 40 | 6 | 4 | 10 | 34 | – | – | – | – | – |
| 2011–2012 | Peliitat | Mestis | 17 | 7 | 8 | 15 | 10 | – | – | – | – | – |
|  | Lukko | SM-liiga | 2 | 0 | 0 | 0 | 0 | – | – | – | – | – |
|  | Pelicans | SM-liiga | 23 | 3 | 2 | 5 | 4 | – | – | – | – | – |
|  | Sport | Mestis | 7 | 0 | 3 | 3 | 0 | 11 | 3 | 4 | 7 | 0 |
| 2012–2013 | Herning Blue Fox | Tanska | 29 | 9 | 7 | 16 | 12 | – | – | – | – | – |
|  | Jokipojat | Mestis | 7 | 7 | 5 | 12 | 2 | 9 | 4 | 1 | 5 | 2 |
| 2013–2014 | Jokipojat | Mestis | 56 | 25 | 32 | 57 | 27 | 5 | 1 | 3 | 4 | 2 |
| 2014–2015 | Kiekko-Vantaa | Mestis | 1 | 0 | 0 | 0 | 2 | – | – | – | – | – |
|  | HIFK | SM-liiga | 55 | 4 | 12 | 16 | 6 | 8 | 0 | 1 | 1 | 6 |
| 2015–2016 | Sport | SM-liiga | 44 | 8 | 11 | 19 | 6 | 2 | 0 | 1 | 1 | 0 |
| 2016–2017 | Sport | SM-liiga | 22 | 1 | 3 | 4 | 4 | – | – | – | – | – |
|  | ESV Kaufbeuren | DEL2 | 24 | 13 | 15 | 28 | 10 | 11 | 5 | 7 | 12 | 10 |
| 2017–2018 | ESV Kaufbeuren | DEL2 | 52 | 31 | 35 | 66 | 26 | 11 | 5 | 4 | 9 | 6 |
| 2018–2019 | ESV Kaufbeuren | DEL2 | 50 | 39 | 31 | 70 | 32 | 12 | 10 | 9 | 19 | 6 |
| 2019–2020 | ESV Kaufbeuren | DEL2 | 52 | 38 | 36 | 74 | 28 | 2 | 2 | 0 | 2 | 0 |
| 2020–2021 | ESV Kaufbeuren | DEL2 | 28 | 24 | 16 | 40 | 10 | 5 | 2 | 3 | 5 | 0 |
| 2021–2022 | ESV Kaufbeuren | DEL2 | 45 | 18 | 34 | 52 | 14 | 2 | 2 | 0 | 2 | 0 |
| 2022–2023 | Bayreuth Tigers | DEL2 | 26 | 6 | 6 | 12 | 14 | – | – | – | – | – |
| 8 kautta | yhteensä | SM-liiga | 215 | 25 | 33 | 58 | 68 | 10 | 0 | 2 | 2 | 6 |
| 7 kautta | yhteensä | DEL2 | 277 | 169 | 173 | 342 | 134 | 43 | 25 | 24 | 49 | 22 |
| 7 kautta | yhteensä | Mestis | 114 | 51 | 50 | 101 | 45 | 25 | 8 | 8 | 16 | 4 |
| 1 kausi | yhteensä | Tanska | 29 | 9 | 7 | 16 | 12 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Sami Blomqvist**.
* Sami Blomqvist The Internet Hockey Databasessa (englanniksi)
* Sami Blomqvist Eurohockey-sivustolla (englanniksi)
* Sami Blomqvist *Elite Prospects*. Everysport Media Group AB.  (englanniksi)

### Viitteet

1. ↑  Pekkala ja viiden euron divarilöydöt  16.4.2014. Kiekkoaktivisti.  Arkistoitu 25.7.2014. Viitattu 16.7.2014.
2. ↑  Urheilukoulun 3/10 saapumiserän urheilijat valittu *urheilukouluntuki.fi*.  30.4.2010. Urheilukouluntuki.  Arkistoitu 5.3.2016. Viitattu 25.3.2016.
3. 1 2 3 4 5 6 7 8 9  Sami Blomqvist *Elite Prospects*. Everysport Media Group AB.  (englanniksi)
4. ↑  Elite Prospects - U18 SM-sarja Stats 2006-2007 *eliteprospects.com*. Everysport Media Group. Viitattu 9.7.2020. (englanniksi)
5. ↑  SM-liiga korjaa: Hietanen ensimmäinen kolmannen polven SM-kiekkoilija *is.fi*.  22.1.2008. Sanoma Media Finland Oy. Viitattu 23.1.2009.
6. ↑  Elite Prospects - Blues U20 *eliteprospects.com*. Everysport Media Group. Viitattu 9.7.2020. (englanniksi)
7. ↑  Sami Blomqvist jatkaa Bluesissa *Jatkoaika.com*.  11.5.2008. Jatkoaika r.y. Viitattu 12.10.2013.
8. ↑  Elite Prospects - U20 SM-sarja Stats All-time season *eliteprospects.com*. Everysport Media Group. Viitattu 9.7.2020. (englanniksi)
9. ↑  Elite Prospects - U20 SM-sarja Stats 2008-2009 *eliteprospects.com*. Everysport Media Group. Viitattu 9.7.2020. (englanniksi)
10. ↑  Espoossa tuplajuhlat: A-nuoret Suomen mestariksi *yle.fi*.  24.3.2009. Yleisradio Oy. Viitattu 12.10.2013.
11. ↑  Hurmerinta, Eero: Blues kaatoi sarjakärjen jatkoajalla *Jatkoaika.com*.  12.11.2009. Jatkoaika r.y. Viitattu 9.7.2020.
12. ↑  Kiekko-Vantaan joukkueessa liikennettä kauden alla *Jatkoaika.com*.  8.9.2009. Jatkoaika r.y. Viitattu 12.10.2013.
13. ↑  Elite Prospects - Blues U20 *eliteprospects.com*. Everysport Media Group. Viitattu 9.7.2020. (englanniksi)
14. ↑  Blues-lupaus Blomqvist siirtyy Pelicansiin *Jatkoaika.com*.  8.4.2010. Jatkoaika r.y. Viitattu 12.10.2013.
15. ↑  Hyökkääjälupaus Sami Blomqvist Pelicansiin *liiga.fi*.  8.4.2010. Jääkiekon SM-liiga Oy. Viitattu 2.10.2010.
16. ↑  Järvenpää, Toni: Sami Blomqvistilla kulkee *Jatkoaika.com*.  8.4.2010. Jatkoaika r.y. Viitattu 12.10.2013.
17. ↑  Jatkoajan Pelicans-toimitus: Pelikaanien kevättodistukset 2011 *Jatkoaika.com*.  19.4.2011. Jatkoaika r.y. Viitattu 12.10.2013.
18. ↑  Mestikseen iso kasa liigalainoja *Jatkoaika.com*.  14.9.2011. Jatkoaika r.y. Viitattu 12.10.2013.
19. ↑  Sami Blomqvist pikavisiitille Lukkoon *Jatkoaika.com*.  14.9.2011. Jatkoaika r.y. Viitattu 12.10.2013.
20. ↑  Sami Blomqvist loppukaudeksi Sportiin *Jatkoaika.com*.  30.1.2012. Jatkoaika r.y. Viitattu 12.10.2013.
21. ↑  Vähämaa, Toni: Pete Suonpää – Sportin tehoketjun aivot *Jatkoaika.com*.  1.3.2012. Jatkoaika r.y. Viitattu 12.10.2013.
22. ↑  Blomqvist siirtyy Herningiin *Jatkoaika.com*.  17.8.2012. Jatkoaika r.y. Viitattu 12.10.2013.
23. ↑  Sami Blomqvist Tanskasta Jokipoikiin *Jatkoaika.com*.  19.1.2013. Jatkoaika r.y. Viitattu 12.10.2013.
24. ↑  Ohtonen, Renne: Blomqvistin punainen vaihtunut punaiseen *Jatkoaika.com*.  13.2.2013. Jatkoaika r.y. Viitattu 12.10.2013.
25. ↑  Elite Prospects - Jokipojat *eliteprospects.com*. Everysport Media Group. Viitattu 9.7.2020. (englanniksi)
26. ↑  Mutanen, Eero: Jokipoikien pelaaja-arvioinnit 2013: Odotusten hahlossa *Jatkoaika.com*.  29.3.2013. Jatkoaika r.y. Viitattu 12.10.2013.
27. ↑  Jokipojat julkaisi nipun sopimuksia *Jatkoaika.com*.  7.6.2013. Jatkoaika r.y. Viitattu 12.10.2013.
28. ↑  Elite Prospects - Mestis Stats 2013-2014 *eliteprospects.com*. Everysport Media Group. Viitattu 9.7.2020. (englanniksi)
29. ↑  Elite Prospects - Jokipojat *eliteprospects.com*. Everysport Media Group. Viitattu 9.7.2020. (englanniksi)
30. ↑  Michael Keränen HIFK:n haaviin *Jatkoaika.com*.  30.4.2014. Jatkoaika r.y. Viitattu 16.7.2014.
31. ↑  Pikkaraiselle ja Blomqvistille loppukauden pahvit IFK:hon *Jatkoaika.com*.  1.12.2014. Jatkoaika r.y. Viitattu 1.12.2014.
32. ↑  Iilomo, Sami: Sami Blomqvist on tullut liigakartalle jäädäkseen *Jatkoaika.com*.  14.1.2015. Jatkoaika r.y. Viitattu 31.3.2015.
33. ↑  KalPa testaa Blomqvistia *Jatkoaika.com*.  3.8.2015. Jatkoaika r.y. Viitattu 7.8.2015.
34. ↑  Blomqvistin testijakso ei tuottanut sopimusta *Jatkoaika.com*.  20.8.2015. Jatkoaika r.y. Viitattu 21.8.2015.
35. ↑  Blomqvist ja Männikkö vahvistamaan Sportin hyökkäystä *Jatkoaika.com*.  15.10.2015. Jatkoaika r.y. Viitattu 16.10.2015.
36. ↑  Blomqvistin koeaika tuotti sopimuksen *Jatkoaika.com*.  21.11.2015. Jatkoaika r.y. Viitattu 21.11.2015.
37. ↑  Gröndahl ja Blomqvist jatkavat Sportissa *Jatkoaika.com*.  20.12.2015. Jatkoaika r.y. Viitattu 20.12.2015.
38. ↑  Sportin ja Blomqvistin tiet eroavat *Jatkoaika.com*.  17.12.2016. Jatkoaika r.y. Viitattu 17.12.2016.
39. ↑  Bader, Philippe: Sami Blomqvist verstärkt den ESV Kaufbeuren *esvk.de*.  19.12.2016. ESV Kaufbeuren e.V. Viitattu 19.12.2016. (saksaksi)
40. ↑  Elite Prospects - ESV Kaufbeuren *eliteprospects.com*. Everysport Media Group. Viitattu 9.7.2020. (englanniksi)
41. ↑  Bader, Philippe: Sami Blomqvist bleibt ein Joker *esvk.de*.  29.3.2017. ESV Kaufbeuren e.V. Viitattu 15.10.2017. (saksaksi)
42. ↑  Elite Prospects - DEL2 Stats 2017-2018 *eliteprospects.com*. Everysport Media Group. Viitattu 9.7.2020. (englanniksi)
43. ↑  Elite Prospects - ESV Kaufbeuren *eliteprospects.com*. Everysport Media Group. Viitattu 9.7.2020. (englanniksi)
44. ↑  Top-Scorer Sami Blomqvist stürmt weiter für den ESVK *esvk.de*.  20.4.2018. ESV Kaufbeuren e.V. Viitattu 27.8.2018. (saksaksi)
45. ↑  Huttunen, Sasha: Nyt paukkui! Suomalaiskiekkoilija latoi seitsemän maalia yhdessä pelissä *iltalehti.fi*.  22.10.2018. Alma Media Suomi Oy. Viitattu 9.7.2020.
46. ↑  Elite Prospects - DEL2 Stats 2018-2019 *eliteprospects.com*. Everysport Media Group. Viitattu 9.7.2020. (englanniksi)
47. ↑  Elite Prospects - DEL2 Stats 2018-2019 *eliteprospects.com*. Everysport Media Group. Viitattu 9.7.2020. (englanniksi)
48. ↑  Pönniö, Toni: Hirmutehot takonut suomalaishyökkääjä jatkaa tutussa seurassa – "Ehdottomasti yksi sarjan parhaista pelaajista" *suomikiekko.com*.  12.3.2019. Nordic Sport Media. Viitattu 9.7.2020.
49. ↑  Elite Prospects - DEL2 Stats 2019-2020 *eliteprospects.com*. Everysport Media Group. Viitattu 9.7.2020. (englanniksi)
50. ↑  Elite Prospects - ESV Kaufbeuren *eliteprospects.com*. Everysport Media Group. Viitattu 9.7.2020. (englanniksi)
51. ↑  Hurjia tehoja takonut suomalaispelaaja jatkaa Saksassa *Sportti.com*.  8.5.2020. Sport Content Oy. Viitattu 9.7.2020.
52. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 9.7.2020. (slovakiksi)
53. ↑  Nuorten MM: Suomen viimeinen leiriryhmä nimettiin *Jatkoaika.com*.  17.12.2009. Jatkoaika r.y. Viitattu 12.10.2013.
54. ↑  Timo Blomqvist *Elite Prospects*. Everysport Media Group AB.  (englanniksi)
55. ↑  Seppo Blomqvist *Elite Prospects*. Everysport Media Group AB.  (englanniksi)
56. ↑  Ari Blomqvist *Elite Prospects*. Everysport Media Group AB.  (englanniksi)
57. ↑  Paul Blomqvist *Elite Prospects*. Everysport Media Group AB.  (englanniksi)
58. ↑  Hannula, Matti: Paul Blomqvist oli yksi viidestä harvinaisesta isoisästä *sjhs.fi*. Suomen Jääkiekkohistoriallinen Seura ry.  Arkistoitu 11.7.2020. Viitattu 23.1.2009.